**UPUTE I OBAVIJESTI KANDIDATIMA**

**koji podnose prijavu na javni natječaj za prijam u službu u**

**Upravni odjel za urbanizam, komunalni sustav i ekologiju Grada Bakra**

**Viši stručni suradnik za investicije i održavanje komunalne infrastrukture - 1 izvršitelj/ica, na neodređeno vrijeme.**

**Prethodna provjera znanja i sposobnosti kandidata**

Prethodnu provjeru znanja i sposobnosti kandidata provodi povjerenstvo za provedbu javnog natječaja imenovano od strane pročelnika Upravnog odjela za urbanizam, komunalni sustav i ekologiju Grada Bakra.

Prethodna provjera znanja i sposobnosti sastoji se od pisanog testiranja i intervjua.

Pisanom testiranju mogu pristupiti samo kandidati koji podnesu pravodobnu i urednu prijavu te koji ispunjavaju formalne uvjete natječaja.

Kandidati koji su ostvarili najmanje 50% ukupnog broja bodova na testiranju mogu pristupiti intervjuu.

Vrijeme i mjesto održavanja prethodne provjere znanja i sposobnosti kandidata, lista kandidata koji ispunjavaju formalne uvjete iz natječaja i koji će biti pozvani na pisano testiranje bit će objavljeno naknadno na mrežnim stranicama i oglasnoj ploči Grada Bakra najmanje pet dana prije pisanog testiranja.

Naknadno će se objaviti i lista kandidata koji na pisanom testiranju ostvare najmanje 50% ukupnog broja bodova i s kojima će se održati intervju.

Intervju će se, ako to bude moguće, održati tijekom dana provedbe pisanog testiranja.

**Pravni izvori za pripremanje kandidata za provjeru znanja i sposobnosti**

**OPĆI DIO:**

1. Ustav Republike Hrvatske (Narodne novine broj 56/1990, 135/1997, 08/1998, 113/2000, 124/2000, 28/2001, 41/2001, 55/2001, 76/2010, 85/2010, 05/2014);

**POSEBNI DIO:**

1. Zakon o lokalnoj i područnoj (regionalnoj) samoupravi (Narodne novine broj [33/01](https://www.iusinfo.hr/zakonodavstvo/zakon-o-lokalnoj-i-podrucnoj-regionalnoj-samoupravi-1), [60/01](https://www.iusinfo.hr/zakonodavstvo/vjerodostojno-tumacenje-clanka-31-stavka-1-clanka-46-stavka-1-i-2-clanka-53-stavka-4-i-clanka-90-stavka-1-zakona-o-lokalnoj-i-podrucnoj-regionalnoj-samoupravi-narodne-novine-br-33-01), [129/05](https://www.iusinfo.hr/zakonodavstvo/zakon-o-izmjenama-i-dopunama-zakona-o-lokalnoj-i-podrucnoj-regionalnoj-samoupravi), [109/07](https://www.iusinfo.hr/zakonodavstvo/zakon-o-izmjenama-i-dopunama-zakona-o-lokalnoj-i-podrucnoj-regionalnoj-samoupravi-1), [36/09](https://www.iusinfo.hr/zakonodavstvo/zakon-o-izmjeni-zakona-o-izmjenama-i-dopunama-zakona-o-lokalnoj-i-podrucjoj-regionalnoj-samoupravi-narodne-novine-br-109-07), [125/08](https://www.iusinfo.hr/zakonodavstvo/zakon-o-izmjenama-i-dopunama-zakona-o-lokalnoj-i-podrucnoj-regionalnoj-samoupravi-2), [36/09](https://www.iusinfo.hr/zakonodavstvo/zakon-o-izmjeni-zakona-o-izmjenama-i-dopunama-zakona-o-lokalnoj-i-podrucjoj-regionalnoj-samoupravi-narodne-novine-br-125-08), [150/11](https://www.iusinfo.hr/zakonodavstvo/zakon-o-izmjeni-zakona-o-lokalnoj-i-podrucnoj-regionalnoj-samoupravi), [144/12](https://www.iusinfo.hr/zakonodavstvo/zakon-o-izmjenama-i-dopunama-zakona-o-lokalnoj-i-podrucnoj-regionalnoj-samooupravi), [123/17](https://www.iusinfo.hr/zakonodavstvo/zakon-o-izmjenama-i-dopunama-zakona-o-lokalnoj-i-podrucnoj-regionalnoj-samoupravi-3), [98/19](https://www.iusinfo.hr/zakonodavstvo/zakon-o-izmjenama-i-dopunama-zakona-o-lokalnoj-i-podrucnoj-regionalnoj-samoupravi-4), [144/20](https://www.iusinfo.hr/zakonodavstvo/zakon-o-izmjenama-i-dopunama-zakona-o-lokalnoj-i-podrucnoj-regionalnoj-samoupravi-5))

2. Zakon o komunalnom gospodarstvu (Narodne novine broj 68/18, 110/18, 32/20, 145/24)

3. Odluka o povjeravanju obavljanja komunalnih djelatnosti (Službene novine Grada Bakra br.7/20)

KLASA: 112-01/25-01/4

URBROJ: 2170-2-04/4-25-9

Bakar, 11. veljače 2025.

Povjerenstvo za provedbu natječaja